***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Ακτές ΔΩΡΙΔΟΣ - ΓΑΛΑΞΙΔΙ**

**Blue Lake / Μοναστηράκι, Άγιος Νικόλαος, Γαλαξίδι**

**ΚΥΡΙΑΚΗ 13/07/25**

Ημερήσια εκδρομή στις ακτές Δωρίδος. Τόσο κοντά στην πόλη μας αλλά και τόσο μακριά από τους γρήγορους ρυθμούς της. Με εξαιρετικές παραλίες την μία κοντά στην άλλη και μικρούς γραφικούς, παραδοσιακούς οικισμούς στο σύνολο της περιοχής, οι ακτές Δωρίδος μας χαρίζουν την αίσθηση των διακοπών έστω και για μια ημέρα! Για μια ημέρα ας κατεβάσουμε τους διακόπτες και ας γυρίσουμε σε εποχές απλές, τότε που τα καλοκαίρια μύριζαν θάλασσα, ούζο και ψαράκι!

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 08:30 αναχωρούμε μέσω F/B Ρίου – Αντιρρίου για το Μοναστηράκι. Μετά από μικρή απόσταση φτάνουμε στον πρώτο μας προορισμό, που δεν είναι άλλος από το Μοναστηράκι, κυριολεκτικά δίπλα στην θάλασσα. Μικρά ταβερνάκια, πλακόστρωτοι δρόμοι, φιλόξενοι άνθρωποι συνθέτουν το ιδανικότερο σκηνικό για τον πρωινό καφέ μας ή, και γιατί όχι, για την πρώτη βουτιά της ημέρας, αφού στα 800 μέτρα βρίσκεται το πιο γνωστό beach bar της περιοχής, Blue Lake. Ελεύθερος χρόνος στο φημισμένο αυτό beach bar. Συνεχίζουμε την διαδρομή μας κατά μήκος των ακτών Δωρίδος για τον Άγιο Νικόλαο. Ελεύθερος χρόνος για μπάνιο και γεύμα στην παραλία του Αγίου Νικολάου με ρετρό αισθητική που μας μεταφέρει σε εποχές ξεγνοιασιάς και απλότητας. Στην ταβέρνα που βρίσκεται ακριβώς δίπλα στη θάλασσα θα έχουμε την δυνατότητα να γευτούμε πληθώρα θαλασσινών εδεσμάτων, με άρωμα αλλά και αίσθηση αλμυρού κύματος αφού βρίσκεται κυριολεκτικά δίπλα στη θάλασσα. Επόμενος σταθμός μας, το απόγευμα είναι το Γαλαξίδι, όπου τις απογευματινές ώρες το τοπίο χρωματίζεται από τις αποχρώσεις του ηλιοβασιλέματος συνθέτοντας το ιδανικότερο σκηνικό για το καλύτερο κλείσιμο της εκδρομής μας. Αρχοντικό, γραφικό με σημαίνουσα ιστορία και ρομαντικά στενά δρομάκια μας καλεί να το εξερευνήσουμε έχοντας χρόνο ελεύθερο.  Τα δύο του φυσικά λιμάνια, η Αγορά και ο Χηρόλακας, - που χωρίζονται μεταξύ τους από τον Κάβο - αποτέλεσαν για πολλά χρόνια σημείο εκκίνησης σπουδαίων ναυτικών, που όργωναν με τα περίφημα πλοία τους ολόκληρη τη Μεσόγειο. Για όσους επιθυμούν μια ακόμα βουτιά αργά το απόγευμα αξίζει να ανακαλύψουν την παραλία Μόνια, λίγα μόλις μέτρα από τον κύριο παραλιακό πεζόδρομο του Γαλαξιδίου. Επιστροφή στην Πάτρα αργά το βράδυ μέσω του F/B Αντιρρίου - Ρίου.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **20 €** | **15 €** | **10 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 10 €. Εξόφληση έως 2 ημέρες πριν την αναχώρηση**

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.